મારા મતે લવ મેરેજ વધુ સુખી હોય છે, પરંતુ લવ કે એરેન્જ મેરેજ, બંનેમાં સમાધાન તો કરવું જ પડે છે. લોકો વિચારે છે કે, તમે લવ મેરેજ કરો તો તે નિભાવવાની જવાબદારી પણ તમારી જ છે. લગ્ન પહેલાં કરેલા પ્રેમનો પ્રકાર લગ્ન બાદ બદલાઈ જાય છે. તે જ આ ફિલ્મની વાર્તા છે. રોજ ગુલાબનું ફૂલ આપીને કે આઈ લવ યુ કહેવાથી પ્રેમ સાચવી શકાતો નથી. તેના માટે તમારી સમજણ અને આદર પણ બદલવા પડે છે. પ્રેમમાં આવેલા બદલાવને કેવી રીતે ઝીલવા તે આ ફિલ્મમાં દર્શાવાયું છે.